《题旧新明县孝义驿》
宋代·李新

平生职事马蹄尘，三月莺花世路新。
废邑尚余当日市，旌门已忘昔年陈。
长江浪拍西山脚，乔木阴回太古春。
惟有柳绵情不恶，解将柔远逐行人。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。